দাদি লীলা
দাদি লীলা (জন্মনাম লীলাবতী হরচন্দানি ; ২০ ডিসেম্বর ১৯১৬  – ১৪ সেপ্টেম্বর ২০১৭) একজন পাকিস্তানি শিক্ষাবিদ, সঙ্গীত শিক্ষক, জনহিতৈষী, এবং সিন্ধু প্রাদেশিক পরিষদের একজন প্রাক্তন সদস্য ছিলেন। যিনি তার নারী শিক্ষার পক্ষে কথা বলার জন্য সুপরিচিত। তিনি সিন্ধি সংস্কৃতি ও সাহিত্যে অবদান রেখেছিলেন। শিক্ষা ক্ষেত্রে তার অবদানের জন্য তমঘা-ই-ইমতিয়াজ পান, তিনি হায়দ্রাবাদের স্কুলগুলের অতিরিক্ত পরিচালক এবং ১৯৭৫ সাল পর্যন্ত গার্ল গাইডের ডেপুটি এবং প্রাদেশিক কমিশনার হিসাবে কাজ করেছিলেন। পরবর্তীতে ১৯৮৫ সালে তিনি প্রাদেশিক পরিষদের সদস্য (এমপিএ) হিসেবে নিযুক্ত হন বা নির্বাচিত হন। তিনি সিন্ধুর সবচেয়ে বয়স্ক জীবিত আমিল ছিলেন।